钦定古今图书集成/明伦汇编/氏族典/第488卷 > 谢辅
## 钦定古今图书集成/明伦汇编/氏族典/第488卷 > 谢辅

按《万姓统谱》：“辅字廷辅，乐安人。正统丙辰进士，历升
浙江左参政。金华盗刘大用聚众至万人，人人惴恐。
辅单车入贼垒，谕以祸福，推以恩信，贼感泣，散其众
而降。杭嘉湖三郡水潦饥荒，辅尽心赈贷，劝借谷粟，
计口以给，民多赖之。升右布政使。辅为人，与物无忤，
在浙十馀年，操履端方，始终一致，不为赫赫声，人皆”
阴受其赐。自号守拙，有《守拙集》。后以子绶贵，赠刑部
尚书。